امریکا قوشمه ایالتلری دولت باشلیغی دونالد ترامپ بیلن شمالی کوریا دولت رهبری کیم جونگ – اون نینگ بیرینچی اوچره شوولری 12 - جون کونی محلی وقت بیلن ساعت 09:00 ده سنگاپورده بولیب اوته دی.
آق اوی سوزلاوچیسی ساره ساندرز، کونده لیک مطبوعاتی کنفرانسیده، امریکا قوشمه ایالتلری دولت باشلیغی دونالد ترامپ بیلن شمالی کوریا دولت رهبری کیم جونگ-اون نینگ اوچره شوولری توغریسیده معلومات بیردی.
ساندرز، اوچره شوو بیلن تیگیشلی اوله راق تیارگرلیکلرنینگ یخشی بیر شکلده دوام ایتیب تورگن لیگینی معلوم قیلیب؛
"جمهور رئیس هرکونی ملی خوفسیزلیک گروهیدن شمالی کوریا بیلن علاقه لی کونده لیک راپورینی آلماقده دیر. شو چوکاتده (ترامپ بیلن کیم نینگ اورته سیده گی) بیرینچی اوچره شوولری نینگ 12 جون کونی محلی وقت بیلن ساعت 09:00 ده سنگاپورده بولیب اوتیشینی ایتیشیم ممکن" دیب گپیردی.
ترامپ نینگ کیمدن آلگن نامه بیلن علاقه لی بیر سوالگه جواب بیرگن ساندرز، نامه نینگ محتواسی گه تماس قیلمس لیگینی بیراق مذکور نامه ده اوقیگن افاده لرنینگ "توغری یولده ایکن لیکلرینی کورستگنینی" افاده ایتدی.
ساندرز؛
امریکا قوشمه ایالتلری نینگ شمالی کوریا اوستیده گی قتّیق باسیم کمپاینی نینگ دوامی ایتیشی بیلن تیگیشلی بیر سوالگه کوریا یریم آرالی هسته یی قورالدن تمیزلنگونچه گه قدر بو اولکه ده گی چیکلاولرنینگ عملی بولیب توره جگینی اورغوله دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
